România se bate cu Slovacia pentru o fabrică de maşini electrice făcută de chinezii de la Geely în colaborare cu BMW.



Zvonurile privind intrarea celui de-al cincilea producător auto în Slovacia au reapărut săptămâna aceasta, după ce Guvernul de la Bratislava a acordat parcului industrial din Haniska (aproape de Košice) statutul de investiţie strategică, informează site-ul spectator.sme.sk, potrivit Economica.net.

Zhi Dou, un producător de maşini electrice mini, membru al grupului chinez Zhejiang Geely Holding, şi compania germană BMW AG ar putea investi în facilităţi de producţie din Slovacia, anunţă presa din statul est-european. Pentru investiţia chineză, Slovacia concurează doar cu România, a informat publicaţia economică Hospodárske Noviny.